אראל הלוי

אראל הלוי (נולדה ב-13 בינואר 1991) היא שחיינית פאראלימפית ישראלית.

ביוגרפיה
הלוי נולדה כתינוקת בריאה ונהנתה מילדות רגילה. בגיל 11 חלתה אראל בדלקת קשה ולאחר שלושה ימים בהם הייתה מחוסרת הכרה, התעוררה בבית החולים והתברר כי נשארה עם פגיעה קשה בחוט השדרה. הפגיעה הותירה אותה עם שיתוק בפלג הגוף התחתון. אראל אושפזה כשנה במחלקת שיקום הילדים בבית החולים תל השומר ובעקבות טיפולי פיזיותרפיה והידרותרפיה אינטנסיביים, הצליחה לקום מכיסא הגלגלים ולחזור לסביבתה הטבעית בקרב משפחתה וחבריה תוך שהיא מתניידת בעזרת הקביים.

אחרי סיום לימודיה בתיכון ויצו נהלל, שירתה בצה"ל כמתנדבת בחיל הים, בשייטת 13.

קריירה מקצועית
בשנת 2003, החלה הלוי לשחות בגיל 13, במרכז איל"ן שבקרית חיים. היא מתאמנת פעמיים ביום - אימונים במים ובחדר כושר. היא מאופיינת בסגנון החתירה הייחודי שלה ונחשבת שחיינית למרחקים ארוכים. תוך זמן קצר הצטרפה לאימוני נבחרת השחייה בהדרכתו של המאמן יעקב בנינסון. 

בסוף שנת 2003, נבחרה ל'תגלית השנה' בשחיית נכים בישראל.

במסגרת חגיגות ה-60 למדינה, הוכרזה כ'ספורטאית העתיד' בקטגוריית שחייה פאראלימפית. 

בשנת 2009 נבחרה כשחיינית מצטיינת בספורט הפאראלימפי.

הלוי ייצגה את ישראל במשחקים הפאראלימפיים לונדון (2012) ובמשחקים הפאראלימפיים ריו דה ז'ניירו (2016). לפני אולימפיאדת ריו היא התאמנה בהדרכתו של נח רם בבית הלוחם תל אביב.

במאי 2021 באליפות אירופה בפורטוגל עשתה את הישג השיא שלה בקריירה והוכתרה כסגנית אלופת אירופה למקצה 400 מ' חופשי.

הלוי ייצגה את ישראל במשחקים הפאראלימפיים טוקיו (2020) בהדרכתו של יעקב בנינסון, ממועדון איל"ן חיפה.

הישגיה הבולטים

חיים אישיים והשכלה 
הלוי נולדה ביישוב הקהילתי אלון הגליל שבעמק יזרעאל ולה שני אחים הצעירים ממנה. 

היא בעלת תואר ראשון במדעי המח באוניברסיטת בר-אילן.

כיום מתגוררת בחיפה.

קישורים חיצוניים

 פירוט השתתפותה בתחרויות המשחקים הפאראלימפיים באתר הרשמי של IPC 
 
 
 
 נכים: אראל הלוי זכתה בארד בשחייה | nrg
 
 
 
 נבחרת השחייה הפראלימפית בסרט מרגש לקראת טוקיו 2020, 11 בדצמבר 2019
 

שחייניות נכות ישראליות
ספורטאי איל"ן
ספורטאים פאראלימפיים ישראלים
ספורטאיות פאראלימפיות ישראליות
שחייניות במשחקים הפאראלימפיים לונדון (2012)
שחיינים ישראלים במשחקים הפאראלימפיים לונדון (2012)
שחייניות במשחקים הפאראלימפיים ריו דה ז'ניירו (2016)
שחיינים ישראלים במשחקים הפאראלימפיים ריו דה ז'ניירו (2016)
ספורטאים ישראלים במשחקים הפאראלימפיים טוקיו (2020)
בוגרות התיכון החקלאי ויצו נהלל
בוגרי התיכון החקלאי ויצו נהלל
בוגרות אוניברסיטת בר-אילן
בוגרי אוניברסיטת בר-אילן
ישראליות שנולדו ב-1991
ישראלים שנולדו ב-1991